இலக்கியம் - literature: இலக்கியம் கூறும் தமிழர் வாழ்வியல் (சங்கக் காலம்) 06 – சி.இலக்குவனார்

இலக்கியம் கூறும் தமிழர் வாழ்வியல் (சங்கக் காலம்) 06 – சி.இலக்குவனார்
அகரமுதல 216, கார்த்திகை 24 -மார்கழி 01, 2048 / திசம்பர் 10 – திசம்பர் 16, 2017
இலக்குவனார் திருவள்ளுவன் 10 திசம்பர் 2017 கருத்திற்காக..
[இலக்கியம் கூறும் தமிழர் வாழ்வியல் (சங்கக் காலம்) 05 தொடர்ச்சி]
இலக்கியம் கூறும் தமிழர் வாழ்வியல் (சங்கக் காலம்) 06
தொல்காப்பியர் காலத் தமிழ்நாடு சேரர் சோழர் பாண்டியர் எனும் முக்குலத்தினரால் ஆளப்பட்டு அம் மூவர் பெயரால் சேரநாடு, சோழநாடு, பாண்டிய நாடு என அழைக்கப்பட்டு வந்துள்ளது. கொங்குநாடு என்ற பிரிவோ தொண்டை மண்டிலம் என்ற நாடோ அன்று தோன்றிலது. வடவேங்கடத்திற்குத் தெற்கே கன்னட நாடும் துளு நாடும் தோன்றில. பிற்காலத்தில் மலையாள நாடு என்று அழைக்கப்பட்டது, அன்று சேரநாடு எனும் பெயரோடு தமிழ்நாடாகவே இருந்தது.
இம் முப்பெரு நாடுகளும் பன்னிரண்டு நிலப்பகுதிகளாகப் பிரிக்கப்பட்டு இருந்தன என்பதும், அப்பகுதிகளில் செந்தமிழே மொழியாக வழங்கியது என்பதும் தொல்காப்பிய நூற்பா ஒன்றால்*அறியலாகும். ஆட்சி முறையால் மூன்று நாடுகளாக இருந்தபோதிலும், மொழியாலும் பண்பாட்டாலும் தமிழகம் ஒரே நாடாகத்தான் கருதப்பட்டு வந்துள்ளது. முழு உரிமை வாய்ந்த தனி நாடாக இருந்தபோதிலும் உலகின் ஒரு பகுதியாகவே கருதப்பட்டது.
“வடவேங்கடம் தென்குமரி ஆயிடைத் தமிழ்கூறும் நல்லுலகம்” என்று பனம்பாரனார் கூறுவது காண்க. புலவர்கள் நில இயற்கை வகையால் முல்லை, குறிஞ்சி, மருதம், நெய்தல் எனத் தமிழகத்தை நான்கு வகையாகப் பிரித்தனர். தமிழகத்தை நான்கு நிலமாகக்கொண்டு ஆராய்ந்த கண்ணோட்டத்துடன் உலகத்தையும் நோக்கினர். ஆதலின், உலகத்தை ‘நானிலம்’ என அழைத்தனர்.
காடும் காடு சார்ந்த இடத்தை முல்லை என்றும், மலையும் மலைசார்ந்த இடத்தைக் குறிஞ்சி என்றும், வயலும் வயல் சார்ந்த இடத்தை மருதம்என்றும், கடலும் கடல் சார்ந்த இடத்தை நெய்தல் என்றும் அழைத்தனர்.
பாலை நிலம் அன்று தோன்றப் பெறவில்லை போலும். அன்றியும் பாலை என்பது செயற்கையால் உண்டாகி, மீண்டும் மக்கள் உழைப்பால் மறையக் கூடிய இயல்பினது. ஆதலின், தமிழர், நிலைத்த பிரிவினுள் ஒன்றாக அதனைக் கருதிலர் என்று கொள்ளலாம்.
ஒரு நாடு எவ்வாறு இருத்தல் வேண்டும் என்பதனைச் சங்ககாலத் தமிழர் நன்கு அறிந்திருந்தனர். ‘நாடு’ என்னும் சொல்லுக்கு ‘விரும்பு’, ‘தேடியடை’ என்னும் பொருள்கள் உள. ஆதலின், மக்கள் விரும்புவதற்குரிய இடம், தேடிவந்து தங்குவதற்குரிய இடம் எதுவோ, அதுவே நாடாகும். வளமற்ற வறண்ட வெற்றிடம் நாடாகும் தகுதியினையுடையது ஆகாது. அக்கால மெய்யுணர்வாளரும் அரசியல் அறிஞருமான வள்ளுவர் பெருமான் ‘நாடு’ என்பது எவ்வாறு இருத்தல் வேண்டும் எனக் கூறுவது எக்காலத்துக்கும் எல்லா நாடுகட்கும் மிகவும் பொருந்துவதாகும். அவர் கூறியுள்ளதாவது:
நாடு என்பது மக்களுக்கு வேண்டியனவற்றை யெல்லாம் தன்பால் பெற்றிருக்க வேண்டும்; அங்ஙனமின்றிப் பிற நாடுகளின் உதவியை என்றும் நாடிக் கொண்டிருக்கும் நாடு நாடாகாது.
அது, பெருஞ் செல்வமுடைமையால் பிறநாட்டு மக்களாலும் விரும்பத்தக்க சிறப்பினதாய் இருத்தல் வேண்டும்.
எவ்விதக் கேடுமின்றி நன்றாக விளையக் கூடியதாய் இருத்தல் வேண்டும்.
பிற நாட்டு மக்கள் புகலிடம் தேடி வந்த காலத்தில் அவர்களை ஏற்றுப் புரந்து அரசுக்கு வேண்டும் இறைப் பொருள் முழுவதையும் உளம் ஒத்துக் கொடுக்க வேண்டும்.
பகைவராலும் இயற்கையாலும் உண்டாகும் கேடுகள் அற்றும், கேடுகள் உண்டான போதும் செல்வம் குறையாத நிலையிலும் உள்ளதே சிறந்த நாடாகும்.
பெரிய நீர்நிலைகளும், மலைகளும், ஆறுகளும், உறுதிவாய்ந்த அரண்களும் நாட்டுக்கு இன்றியமையாத உறுப்புகளாகும்.
பிணி இன்மை, செல்வம், விளைபொருள்கள், இன்பம் நுகரும் வாய்ப்புகள், அச்சமின்றி வாழும் காவல் நிலை ஆகியவை நாட்டிற்கு அணிகளாகும்.
நாட்டு மக்களுக்கு வருத்தும் பசியும், நீங்காத பிணியும், அழிவை உண்டுபண்ணும் பகையும் இல்லாமல் வாழும் நாடே நாடாகும்.
நாட்டில் ஒன்றுக்கொன்று முரண்படும் பல குழுக்களும், நாட்டைக் கெடுக்கும் உட்பகையும், அரசுக்குத் தொல்லை தரும் கொல்வினைக் குறும்பரும் இருத்தல் கூடாது.
நாட்டில் என்றும் குறையாத விளைபொருள்களும், புதியன புனையத் தக்க அறிவியற் பெரியார்களும், நுகர்ச்சிப் பொருள்களில் குறைவற்ற செல்வர்களுமாக நிறைந்திருப்பதே நாடாகும்.
எல்லாவற்றாலும் சிறந்து, நல்லாட்சியை உடையதாகவும் நாடு இருத்தல் வேண்டும். இல்லையேல் பயனற்றதாகும்.
இவ்வாறு திருவள்ளுவர் கூறியுள்ள குறிக்கோளுக்கு ஏற்ப நாட்டை அமைக்க மக்களும் மன்னரும் முயன்று உழைத்தனர்.
*செந்தமிழ் சேர்ந்த பன்னிரு நிலத்தும் (தொல்.எச்சம்-4)
Posted by இலக்குவனார் திருவள்ளுவன் at 6:44 AM
Labels: akaramuthala, Prof.Dr.S.Ilakkuvanar, அகரமுதல, சங்கக் காலம், சி.இலக்குவனார், தமிழர் வாழ்வியல்
“தமிழரசனின் காலத்தின் குறள் பெரியார்” குறித்து மின...
வள்ளுவர் கண்ட இல்லறம் – சி.இலக்குவனார் : 5.
காக்கைவிடு தூது பனுவல் உணர்த்தும் இந்தியெதிர்ப்புப...
இலக்கியம் கூறும் தமிழர் வாழ்வியல் (சங்கக் காலம்) ...
காலத்தின் குறள் – ச.ச.வேலரசு (எ) தமிழரசன்
வள்ளுவர் கண்ட இல்லறம் – சி.இலக்குவனார் : 4.
‘காலத்தின் குறள் பெரியார்’ – அணிந்துரை: சுப. வீரபா...
இலக்கியம் கூறும் தமிழர் வாழ்வியல் (சங்கக் காலம்) ...
காக்கைவிடு தூது பனுவல் உணர்த்தும் இந்தியெதிர்ப்புப...
மனவலி போக்கும் மருந்தகம் – ச.சுதாகர்
இலக்கியம் கூறும் தமிழர் வாழ்வியல் (சங்கக் காலம்) ...
வள்ளுவர் கண்ட இல்லறம் – சி.இலக்குவனார் : 3.
காக்கைவிடு தூது பனுவல் உணர்த்தும் இந்தியெதிர்ப்புப...
 – ஏரூர் கே. நெ...
இனிது இயற்கைக் குளியல் - சுதாகர்
இலக்கியம் கூறும் தமிழர் வாழ்வியல் (சங்கக் காலம்) ...
வள்ளுவர் கண்ட இல்லறம் – சி.இலக்குவனார் : 2.
காக்கைவிடு தூது பனுவல் உணர்த்தும் இந்தியெதிர்ப்பு...
இலக்கியம் கூறும் தமிழர் வாழ்வியல் (சங்கக் காலம்) ...
காக்கா காக்கா இயல் கொண்டுவா
‘வள்ளுவர் கண்ட இல்லறம்’ – சி.இலக்குவனார் : 1. மீள்...


NIDUR SEASONS நீடூர் சீசன்ஸ்: அதிரையின் முத்திரை II

உங்களை ஆட்டிப்படைக்கும் தீய சக்திகளை விரட்ட வேண்டு...
மனஅழுத்தம் இன்றி வாழ வழி முறைகள்
காவேரி ஆறு இன்றைய நிலை பாரு
தமிழ் இஸ்லாமிய மறுமலர்ச்சியின் தந்தை தஞ்சை தாவூத் ...
பாருங்கள் அல்லது பதிவிறக்கம் செய்துக் கொள்ளுங்கள் ...
 - அபு ஹாஷிமா விசா வாங்காமல் டிக்...
மனித நேயமும் மத நல்லிணக்கமும் ஏ.ம்.ஸயீத் .
மூஸ்லீம்கள் அறியவேண்டிய முக்கிய சில விளக்கங்கள்
‘மனிதருள் மாணிக்கம்’ லால்பேட்டை மர்ஹூம் ந.ப. முகம்...
சங்க நடவடிக்கையில் உன் பங்கு என்ன தம்பி
“இல்லறச் செடியில் மழலை மலர் பூக்கப் போகிறதாம்
உலமாக்கள் ஆலோசகர்களாக திகழ வேண்டியது காலத்தின் தே...
பெண்கள் தொழில் புரிதல் - பகுதி 3
வெறும் வயிற்றில் பழங்கள் எடுத்தல்
ஆயிரத்து முந்நூறு ஆண்டுகளுக்கு முன்பே பெண்ணுரிமை ப...
முஸ்லிம் பெண்க‌ள் வேலைக்கு செல்ல‌லாமா
நெஞ்சில் நிறைந்த நீடு;ர் சயீது
விடியலை நோக்கி / பி. எம். ஆர். ஹாஜிரா பானு
தித்திக்கும் திருமறை /அப்துல் வஹ்ஹாப், சாஹிப் எம்...
நாட்டாண்மை, பஞ்சாயத்து மற்றும் ஜமாத்தார்களுக்கு
*ஜே.கிருஷ்ணமூர்த்தி* ------ *தவறவிடப்பட்ட ஞானம்*
அறியப்பட வேண்டியவர்கள் வரிசையில்/ உலகம் உற்று நோக்...
anbudanseasons அன்புடன் சீசன்ஸ் : ஆலோசனை என்பது ஒ...
படியுங்கள் என்று ஒரு நாளும் சொன்னதில்லை
400 மொழிகளில் அசத்தும் தமிழக சிறுவனை
அறியப்பட வேண்டியவர்கள் வரிசையில் மௌலவி அல்ஹாபிழ் ப...
 தமிழக அரசியல் களம் மீண்டும் கொ...
நமது வாசிப்பின் நீளம் என்ன :
எனக்கு மிகவும் முக்கிய நாள்
தமிழ் மற்றும் ஆங்கில இஸ்லாமிய பாடல்கள் பதிவிறக்கம்...
அவள் வேகமாக வந்து நின்றாள்.
காணாமல் போன முஸ்லிம் கிராமம்...
சென்னையில் “அன்னை கதீஜாவும், அண்ணலார் குடும்பமும்”...
அறிவுக் கடலில் சங்கமம் ….
 ( பாகம் 4 )
முஸ்லீம் பட்டதாரிகளுக்கு இலவசமாக IAS / IPS படிப்பத...
முஸ்லீம் இளைஞர்கள் இன்னும் முன்னோக்கி நகரணும்..
இறைவன் நமக்கு தந்த அருளை ரசித்து அருந்துங்கள் .
நெட்டிசன் நோட்ஸ்: ஸ்டீபன் ஹாக்கிங் - பெயரல்ல இயற்ப...
முன்னேற்றத்தின் தேடலில் / தேடல் ....
கண்ணைக் கவரும் பட்டங்களால் நிறைந்த வானம்
இத்துணை அவசரமாக எதற்குக் கூப்பிட்டிருப்பார்
வீட்டு வாடகை ஒப்பந்தம் சொல்லும் சங்கதி
பெரியார் பற்றி கலைஞர் கவிதையாக தருகிறார் mohamed...
பிடர்கொண்ட சிங்கமே பேசு - வைரமுத்து | கலைஞர்
சிரியா மண்ணே சிரி... / கவிஞர் வைரமுத்து
யாருக்காக உங்கள் கொள்கைகளை நிலை நாட்டப் போகிறீர்கள...
மதச்சார்பற்ற சிரியாவிற்குள் இத்தனை தீவிரவாதக் குழு...


புலம்பல்ஸ்

நாட்டு நடப்பு குறித்து எமது புலம்பல்களை இங்கு கொட்டுவதாக உத்தேசம். அது மட்டுமல்ல .....
ஹைதராபாத் சார்மினாரின் - அவல நிலை
சமீபத்தில் ஹைதராபாத் சார்மினாருக்கு சென்றிருந்தேன். அதன் அவல நிலை கண்டு ஆந்திர அரசாங்கம் மற்றும் சுற்றுலாத்துறைக்கு கீழ்க்கண்ட மின்னஞ்சலை அனுப்பினேன். பதிலொன்றும் இதுவரை இல்லை.
புளிமூட்டைப் பேருந்துகள் - சென்னை
கூட கொஞ்சம் பஸ்ஸுங்க வுட்டாத்தான் இன்னாவாம்
'தகவல் அறியும் உரிமை மசோதா' மிகவும் சக்தி வாய்ந்தது.
'தகவல் அறியும் உரிமை மசோதா' மிகவும் சக்தி வாய்ந்தது. அது, சாதாரண மக்களுக்கு, ஜனநாயகத்தில் பங்கேற்பதற்கும், பங்களிப்பதற்கும் சிறந்த வாய்ப்பளிக்கிறது. அதன் வீச்சை சமீப காலம் வரை அறியாமல் தானிருந்தேன். ஆனால், சில வலைத்தளங்களை பார்வையிட்ட போது, அது புரிந்து விட்டது. பரிவர்தன் அதில் ஒன்று.
RTI என்று செல்லமாக அழைக்கப்படும் இந்த மசோதாவிற்கேவான அமைப்பு இது. இதன் சக்தியை மக்களுக்குப் புரிய வைப்பதற்கும், சாதாரண மக்கள் தங்கள் அன்றாட பிரச்சனைகளை RTI மூலம் எப்படி தீர்த்துக் கொள்ள முடியும் என்று அறிவுறுத்துவதற்காகவும் இவர்கள் பாடுபடுகிறார்கள்.
உதாரணமாக, உங்கள் தெருவில் தெருவிளக்கு எரியவில்லை என்று வைத்துக் கொள்வோம். ஒரு கம்ப்ளயின்ட் கொடுக்கலாம்.. 'தகவல் அறியும் உரிமை மசோதா' எப்படி இதற்கு உதவும் என்று நாம் நினைக்கலாம். ஆனால், சரியான கேள்வியைக் கேட்பதன் மூலம், சரியான தகவல்களைத் தரச் சொல்வதன் மூலம், இது போன்ற சிறு-சிறு பிரச்சனைகளைக் கூட RTI மூலம் தீர்த்துக் கொள்ள முடியும் என்கிறார்கள் இவர்கள். அது பற்றி மற்றொரு பதிவில்.
RTI யினால் எந்த மாதிரியான தகவல்கள் பெற முடியும் என்ற ஐயம் உங்களுக்கு இருந்தால், மேலும் படியுங்கள்.
ஒரு சட்டமன்றத் தொகுதி உறுப்பினருக்கு வருடம் ஒன்றுக்கு 2 கோடி ஒதுக்கப்படுகிறது. அவரின் தொகுதி மேம்பாட்டிற்கு. எல்லா எம்.எல்.ஏ.க்களும் இந்தப் பணத்தை முழுவதுமாகச் செலவழித்து விடுவதில்லை. பலர் உறுப்படியாகச் செலவழிப்பதில்லை.
பலர் செலவு ஆரம்பிப்பதே இல்லை.
உங்கள் தொகுதி எம்.எல்.ஏ. இதில் எந்தக் கட்சி என்று அறிந்து கொள்ள RTI உதவும். ஆமாம். இந்த 2 கோடியில், எவ்வளவு செலவு செய்யப்பட்டிருக்கிறது எதற்கெல்லாம் போன்ற எல்லாத் தகவல்களையும், ஒரு RTI போட்டு கறந்து விடலாம். நம்பமுடிகிறது
சரி. இதற்கு எவ்வளவு செலவாகும்
தமிழகத்தில் ஒரு நயாப் பைசா செலவழியாது. இலவசம். தகவல் அறியும் 'உரிமை' அல்லவா இது ஆனால், சில மாநிலங்களில் கட்டணம் உண்டு. (இந்தியாவிலேயே, தகவல் அரியும் உரிமை மசோதாவை இயற்றிய முதல் மாநிலம் என்பதும், எந்த அமைப்பின் தூண்டுதலும் இல்லாமல், தமிழக அரசே முன்வந்து இயற்றிய மசோதா இதுவென்பதும் உபரி தகவல்.)
இந்த விண்ணப்பத்தை யாரிடம் அளிப்பது
நகர மேம்பாட்டுத் துறை அலுவலகம். (அதாவது, எம்.எல்.ஏ. நிதிக்கு - நிதி ஒதுக்க எந்த அமைச்சகம் பொறுப்போ, அந்த அமைச்சகத்தின் அலுவலகம்.)
தகவல் எவ்வளவு நாளில் கிடைக்கும்
ஒரு மாதத்திற்குள் தந்தாக வேண்டும். இல்லையென்றால் மேலதிகாரியிடம் செல்லலாம். (சில மாநிலங்களில், ஒரு மாதத்தில் தகவல் வரவில்லையென்றால், சம்பந்தப்பட்ட அதிகாரியின் சம்பளத்திலிருந்து பிடித்தம் இருக்கிறது. தமிழகத்தில், இதற்கு வழி இல்லை.)
1. இதற்குண்டான விண்ணப்பம், இங்கு இருக்கிறது. தமிழில். (பக்கத்தின் இறுதியில் பார்க்கவும்.)
2. எம்.எல்.ஏ. நிதி சம்பந்தமான கேள்வி இங்கு இருக்கிறது. (அதை முடிந்தவரை தமிழ்ப்படுத்தி கீழே கொடுத்திருக்கிறேன். மொழி பெயற்ப்பு சரி இல்லையென்றால், உங்கள் கருத்துக்களைத் தருமாறு கேட்டுக்கொள்கிறேன்.)
மேற்சொன்ன இரண்டையும் சேர்த்து விண்ணப்பிக்க வேண்டுமென்று நினைக்கிறேன்.
சட்டமன்றத் தொகுதி உறுப்பினர், தொகுதி மேம்பாட்டுத் நிதியிலிருந்து, நிதி வருடம் 2004 ல் தொகுதி எண் _______ ற்கு ஆற்றப்பட்ட பணிகளின் கீழ்க்கண்ட விவரங்களைத் தருமாறு கேட்டுக்கொள்கிறேன்:
பணி குறித்து சிறிது விவரம்
இந்த நிதியாண்டின் தொடக்கத்தில் இந்த சட்டமன்ற உறுப்பினரின் நிதியில் எவ்வளவு தொகை இருந்தது
இந்த நிதிக்கு நடப்பு நிதியாண்டில் உறுப்பினருக்கு எவ்வளவு தொகை வழங்கப்பட்டது
மேற்ச்சொன்ன மொத்த தொகையிலிருந்து, மேம்பாட்டுப் பணிகளுக்கு எவ்வளவு பணம் இதுவரை ஒதுக்கப்பட்டிருக்கிறது
நிதி ஒதுக்கலுக்கு காத்திருக்கும் பணிகளின் மொத்த நிதித் தேவை
இந்தத் தகவல் எதற்கு பயன்படும்
சட்டமன்றத் தேர்தல் வருகிறது. உங்கள் தொகுதி எம்.எல்.ஏ. யின் பணிகளை சீர் தூக்கிப் பார்க்க இது உதவும்.
உங்கள் பகுதியில், ஏதாவது வேலை நடைபெற வேண்டுமென்றால், உங்கள் எம்.எல்.ஏ. சாக்குப்-போக்கு சொல்லாமல் கிடுக்கிப்பிடி போட இது உதவும்.
இந்த வாய்ப்பைப் பயன்படுத்தி, தகவல் பெற்று, அதை உங்கள் பகுதி மக்களிடம் பகிர்ந்து கொள்ளுமாறு கேட்டுக்கொள்கிறேன்.
மாணவர்கள் கழிப்பறையை சுத்தம் செய்தல் தவறா
நாம், நாம் குடியிருக்கும் இடத்தை, சுற்றுப்புறத்தை, வேலை பார்க்கும் இடம் ஆகியவற்றை சுத்தமாக வைத்திருக்க வேண்டும். அதே போல் மாணவர்கள் தங்கள் வகுப்பறையை, அதன் சுற்றுப்புறத்தை சுத்தமாக வைத்திருக்க வேண்டும். அதே போல், கழிப்பறையையும்.
பள்ளிக்கூடங்களில் பொதுவாக சுற்றுப் புறத்தையும், கழிப்பறையும் சுத்தப்படுத்த ஆயா என்றழைக்கப்படும் பணிப்பெண்களை வேலைக்கு வைத்திருப்பர். ஆனால், மாணவர்கள் தாங்கள் உபயோகிக்கும் கழிப்பறையை தாங்களே சுத்தம் செய்கிறார்கள் என்றால், அது மிகவும் சிறப்பு.
இந்த வேலையைத் தான் செய்யப் பணிக்கப் பட்டனர் - ஈரோடு கணபதிபாளையம் பஞ்சாயத்து தொடக்கப் பள்ளி மாணவர்கள்.
'நல்ல விஷயம் தானே' என்று நீங்கள் நினைக்கிறீர்கள். ஆனால், கலெக்டர், தலைமை ஆசிரியையும், விஜயலட்சுமி என்ற டீச்சரையும், தற்காலிக பணி நீக்கம் செய்து விட்டார்.
அந்தப் பள்ளியில், இது நடைமுறையில் இருக்கும் பழக்கம் தானாம். இன்று இருவர், நாளை இன்னொறு இருவர் - என்று, ஒவ்வொரு நாளும் கழிப்பறை மாணக்கர்களால் சுத்தம் செய்யப்படும்.
ஒரு விஷயம். அன்று வகுப்பில் பாடம் நடந்து கொண்டிருக்கும் போதே, மாணவர்களை கழிப்பறையை சுத்தம் செய்ய விஜயலட்சுமி டீச்சை பணித்திருக்கிறார். இது கண்டிக்கப் பட வேண்டியது தான். ஆனால், இதற்காக டீச்சர்கள் பணி நீக்கம் செய்யப்படுதல் கொஞ்சம் ஓவர். அதற்கு மாறாக, இந்த முறையை ஒழுங்கு படுத்தி, சிறப்பாக நடைமுறைப் படுத்தியிருக்கலாம்.
"இது போல் ஏதாவது பள்ளியில், மாணவர்களை வருப்பறையை சுத்தம் செய்யச் சொன்னதாகத் தெரிந்தால், தலைமை ஆசிரியையும், டீச்சரும் நிரந்தரப் பணி நீக்கம் செய்யப்படுவார்கள்" - இது கலெக்டரின் கண்டிப்பு.
புதுப்பிக்கப் பட்டிருக்கும் பொது மருத்துவமனை.
-- 104 கோடி செலவில் ஆறு மாடி கட்டடம்.
-- 16 அறுவை சிகிச்சை அறைகள்.
-- சர்வதேசத் தர உபகரணங்கள்.
-- குளிரூட்டப் பட்ட வார்ட்கள்.
-- முழுக்க கணினி மயமாக்கப் பட்டது.
இந்த மாற்றங்களுடன், ஏழை எளிய மக்களுக்கு சிறப்பாக சேவையும் புரியும் என்று நம்புவோம். (ஏழை, எளியோர் அல்லாதோர் பொது மருத்துவமனையை உபயோகிப்பதில்லை தானே
அவசரத்திற்கு இல்லாவிட்டாலும், வருடத்திற்கு ஒரு முறையேனும் நடுத்தர, மேல்த்தர வர்க்கமும் இங்கு செல்வது அவசியம் என்று நினைக்கிறேன். ஒரு கண்காணிப்பு நோக்கத்திலாவது.. நம் சக மெஜாரிட்டி குடிமக்கள் உபயோகிக்கும் மருத்துவமனை அல்லவா
சென்னையில் தனியார் குட்டிப் பேருந்துகள்.
இந்தச் செய்தி சென்னைவாசிகளுக்கு கண்டிப்பாக மிகவும் மகிழ்ச்சியளிக்கும்.
உலகின் தலைசிறந்த தீம் பார்க்கள் - Forbes இங்கு வரிசைப் படுத்தியிருக்கிறது. (ரீடிஃப் செய்தித் துண்டு)
இந்தியாவில் நான் முதன் முதலில் சென்ற தீம் பார்க், "விஜிபி தங்கக் கடற்கரை". குறைந்தது பத்து வருடங்களுக்கு முன். நீளமான தோசை தின்றதும், கூட வந்த ஏதோ ஒரு அரை டிக்கெட்டைக் காணாமல் தேடியதும் ஞாபகமிருக்கிறது. வேறொன்றும் தெளிவாக நினைவில் இல்லை.
ஐந்தாறு வருடங்களுக்கு முன் "கிஷ்கிந்தா". வேலை இடத்திலிருந்து கூட்டிச் சென்றார்கள். கூட்டமாக இரண்டு வேன்களில் சென்றோம். நிறைய ரைட்ஸ்கள். நல்ல அனுபவமாக இருந்தது.
நான் என் குடும்பத்தார் மூல கேள்விப் பட்ட வரை, கேரளாவில் எங்கோ, "வீகா லாண்ட்" என்று ஒரு தீம் பார்க். மிகச் சிறப்பாக இருக்கிறதாம்.
நீங்கள், இந்தியாவில், அல்லது வேறு நாடுகளில் எந்தெந்த தீம் பார்க்களுக்குச் சென்று இருக்கிறீர்கள் உங்கள் அனுபவம் எப்படி
"Dictionary.com" அப்டீன்னு ஒரு வலைத்தளம் இருக்குது. நான் அடிக்கடி விஸிட் செய்யும் ஒரு தளம். வலையில் ஏதேனும் படித்துக் கொண்டிருக்கும் பொழுது, அர்த்தம் புரியாத வார்த்தைகளுக்கு உடனடியாக அர்த்தம் புரிந்துகொள்ள மிகவும் கையகமாக (handy) இருக்கும் தளம்.
இந்தத் தளத்திலிருந்து தினமும் எனக்கொரு மின்னஞ்சல் வருகிறது. அதாவது, "Word of the Day".
தினம் ஒரு வார்த்தை, அதன் அர்த்தம், அதை உபயோகிக்கும் முறைக்கு இரண்டு அல்லது மூன்று உதாரணங்கள், வார்த்தையின் ரிஷி-மூலம்.
எல்லா வார்த்தைகளும் மனதில் பதிந்து விடும் என்பதல்ல; என்னளவில், பத்தில் ஒன்று பதிந்தாலே போதும் தான்.
இது போல், தமிழில் ஏதேனும் ஒரு சேவை இருந்தால், சிறப்பாக இருக்கும். அதாவது, ஆங்கில வார்த்தைகள் குறைவாக பயன்படுத்த வேண்டும். அதற்கு ஈடான தமிழ் வார்த்தைகள் இருக்கின்றன என்று கூறுபவர்கள், புதிய கலைச் சொற்க்கள் போன்றவற்றை புழக்கத்தில் விட இது ஒரு நல்ல வழியாக இருக்கும்.
Subscribe க்கு தமிழ் வார்த்தை என்ன Guidance க்கு தமிழ் வார்த்தை என்ன Guidance க்கு தமிழ் வார்த்தை என்ன சில சொற்களுக்கு, தமிழில் வார்த்தை சிந்திக்கும் போது, i just draw a blank.
ஹைதராபாத் சார்மினாரின் - அவல நிலை
புளிமூட்டைப் பேருந்துகள் - சென்னை
'தகவல் அறியும் உரிமை மசோதா' மிகவும் சக்தி வாய்ந்தத...
மாணவர்கள் கழிப்பறையை சுத்தம் செய்தல் தவறா
L-RAMP நடத்தும் கண்டுபிடிப்புகளுக்கான போட்டி.
Customer Support : மார்க் ஸ்பீக்கிங்


வெண்முரசு விவாதங்கள்: விலங்காயிருப்பதன் விடுதலை:

ஜெயமோகன் தினமும் www.jeyamohan.in தளத்திலும் www.venmurasu.in தளத்திலும் எழுதிவரும் வெண்முரசு மகாபாரத நாவல் வரிசை குறித்த வாசகர்கடிதங்கள் மற்றும் விமர்சனங்கள்
இன்றைய கிராதத்தின் இவ்வரிகளைப் படித்து விட்டு சற்று திகைத்து அமர்ந்திருந்தேன். "விலங்கு என்பதை அவன் கற்ற குருநிலைகளில் தன்னை அறியாதது, எனவே பிரம்மம் என்பதை உணரவியலாதது என்றே சொல்லியிருந்தனர். புலன்களில் விடுதலையின்றி விலங்கிடப்பட்டது. முற்றிருளே அதன் முதற்குணம்.
ஆனால் அவரைப்பார்த்தபின் எதிரே வரும் விலங்குகளை நோக்கியபோது அவை முழுவிடுதலைகொண்டவை என்று தோன்றியது. காற்றுக்கு தன்னை ஒப்புக்கொடுத்துவிட்ட மென்பஞ்சுத்துகள்கள் போலிருந்தன அவை. தானென்று உணரும் ஒன்றை அவை சுமந்தலையவில்லை. எனவே திசைதேடித் தவிக்கவில்லை. தானற்ற ஒன்றை கணம்தோறும் உணர்ந்து திகைத்து நெஞ்சழியவில்லை. விலங்கென்று ஆவதே விடுதலை போலும். கற்றுக்கற்று சென்றடையும் இடம் அதுவே என்றால் சொல்லென அமைந்து சுழற்றிக்கொண்டுசெல்லும் இம்மாயப்பெருக்கின் நோக்கம்தான் என்ன" பிரயாகையில் இருந்தே என்னைத் துரத்தும் கேள்வி இது. வெய்யோனின் தீர்க்கதமஸ் பகுதி இதை இன்னும் தூண்டி விட்டிருந்தது. அப்பகுதி வந்த சமயத்தில் உங்களுக்கு எழுத வேண்டும் என நினைத்து நம் குழுமத்தில் மட்டுமே பகிர்ந்த ஒரு கடிதம் கீழே (இந்த வருடத் துவக்கத்தில் எழுதியது). உங்களிடம் பகிர வேண்டும் எனத் தோன்றியது.
இந்த புத்தாண்டு (2016) ஜெ குறிப்பிட்டிருப்பதைப் போன்று சற்று கலங்கித் தான் பிறந்திருக்கிறது. குறிப்பாக தீர்க்கதமசின் கதை மிகவும் சலனப்படுத்தியது. மிக எளிதாகத் தீர்க்கதமசை கூண்டிலேற்றி அச்சலனத்திலிருந்து வெளிவந்திருக்க இயலும். அவ்வாறு செய்தும் பார்த்தேன். பலனில்லை. அக்கதையின் எதோ ஒரு அம்சம் என்னை மிக மிகத் தொந்தரவு செய்துகொண்டிருக்கிறது.
தீர்க்கதமஸ் – முடிவுறா இருள் என்று கருவிலேயே பெயர் பெற்று வருகிறார். இவரின் கதை முதற்கனலில் அம்பிகையின் வியாசருடனான இரவின் போது வருகிறது. அதில் மமதை உதத்யரால் அவரின் அனைத்தையும் உண்ணத் தூண்டும் பேரவாவின் தூல வடிவாக உருவாக்கப்படுகிறாள். எனவே உடலால் அவள் பிரகஸ்பதியை வேண்டாம் என்று சொன்னாலும் உள்ளத்தால் அவரை அணைவதை விரும்புகிறாள். அவளின் பேரவா என்னும் விழைவே தீர்க்கதமசின் ஆதார குணமாகிறது. ஆங்கிரசின் புதல்வர்களான உதத்யரும், பிரஹஸ்பதியும் குடலும், நாவும் போல, பசியும் தேடலும் போல இருந்தனர் என்று முதற்கனல் சொல்கிறது. இவர்களின் உறவில் பிறந்த தீர்க்கதமஸ் இவ்விரு குணங்களின் சங்கமமாகவே பிறக்கிறார். அவரிடம் வெளிப்படுவதே இரண்டே இரண்டு உணர்ச்சிகள் தாம். கட்டற்ற பசி, கட்டற்ற காமம். ஆதியுணர்ச்சிகள். அனைத்து விலங்குகளுக்கும் பொதுவான உணர்ச்சிகள்.
அவரும் தன்னை அந்த விலங்குகளில் ஒருவராகவே வைத்துப் பார்க்கிறார். அவர் கற்ற வேதமெல்லாம் விலங்குகளின் ஒலியிலேயே, ஆதி ஒலியிலேயே வெளிப்படுவதால் தான் அவர் எண்ணியதை அவர் வேதச் சொல் நிலை நாட்டுகிறது. அவர் மானுடராக, மானுட நாவில் வேதத்தை உச்சரிக்கவில்லை. அவ்வேதப் பகுதிகளை மானுடம் அறிந்து கொண்ட அந்த ஆதி விலங்கின் குரலில் உச்சரிக்கிறார். எனவே தான் அவரின் வருண மந்திரத்திற்கு மழை பொழிகிறது. அவர் எந்த உறவுகளிலும் இல்லை. அனைத்தையும் தனக்காக மட்டுமே உறிஞ்சிக் கொள்வதே தன்னறம் என்று கொண்டிருக்கிறார்.
ஆச்சரியம் என்னவென்றால் அவருடன் உறவு கொண்டாடியவர்களும் தங்களை கட்டற்ற ஒரு விலங்காக, தம்மைச் செலுத்தவேண்டிய ஆதியுணர்ச்சியை அறிந்தவர்களாக, அதில் நிறைவுற்றவர்களாக ஆவது தான். அவரின் மனைவியான பிரத்தோஷி தன் அழகின்மையால் அவரின் மனைவியாக்கப் பட்ட தன் ஊழை நொந்து வாழ்ந்து அவரின் ஏவலாளாக எஞ்சுகிறாள். அந்த வஞ்சமே அவரை பரிசலில் தனியாக அனுப்புகையில் தான் வெறும் ஒரு அன்னை விலங்கு மட்டுமே என்று அவளை எண்ண வைக்கிறது.
ஆனால் அசுர குல வாலியின் மனைவி சுதேஷணையும் அவள் தோழிகளும் பூரண காமத்தை முழுதுணர்வதால் விடுதலை அடைந்தவர்கள் ஆகிறார்கள். அவர்களுக்குள் உள்ள ஆதி விலங்கால் மட்டுமே அந்த காமத்தைத் தாங்க இயலும். அந்த ஆதி விலங்கின் கொண்டாட்டத்தை உணர்ந்தவர்கள் மட்டுமே தன்னுள் தான் நிரம்பி அமைகிறார்கள். தங்களுக்குள் ஒரு விடுதலையை உணர்கிறார்கள். சுதேஷணையின் அந்த விடுதலைக்கு முதற்காரணம் அவள் இந்த பிரபஞ்ச நடனத்தில் பெண் எனத் தனது இடத்தை அறிந்து கொண்டதும், ஆண் என்பதன் வரையறையைப் புரிந்து கொண்டதுமே.
‘ஆண் என்பது முதன்மையாக தந்தை. காமமென்பது முதன்மையாக ஆண்மை. ஆண்மை என்பது முதன்மையாக கனிவின்மை. உவகை என்பது வெறும் விலங்காக எஞ்சுவது’, என்று மிகத் தெளிவாக வரையறுக்கிறது வெண்முரசு. அந்த வரிசையைப் பாருங்கள். முதலில் தந்தை – அடுத்த தலைமுறையை உருவாக்குவது என்பதற்கு மேல் இதில் வேறு எந்த பொருளையும் கொள்ள இயலாது. அதற்கான கருவியே காமம். இரண்டாவது ஆண்மை – காமத்தில் ஆடும் இருவரும் கனிவு இல்லாமல், தன்னினைவு இல்லாமல் ஒருவரை ஒருவர் உண்ணும் வேட்கை மட்டுமே கொண்டவர்களாக எஞ்சும் போதே காமம் தன் முழுப் பொருளையும் அடைகிறது. மூன்றாவது கனிவின்மை – இந்த வரிசையில் முக்கியமான வார்த்தை. கனிவு என்பது அன்பை முன்னிறுத்துவது. அன்பு ஒளியால் ஆனது. இந்த உலகமாகவும், அதில் உள்ள மானுட சமூகங்களாகவும், அதன் கலாச்சாரங்களாகவும் மாறி நிற்கும் மாயை கனிவே. காமம் இருளின் வழி. அங்கே கனிவுக்கு இடமில்லை. தக்கன பிழைக்கும் காட்டின் நீதியே அங்கு செல்லுபடியாகும். அதை முழுமையாக உணர்ந்து, விலங்காக எஞ்சுவதே உண்மையான உவகை.
உண்மையில் தீர்க்கதமஸ் நம்மைப் பார்த்து நவீன கவிதையில் பேசியிருந்தால் இவ்வரிகள் வந்திருக்கும்.
‘சென்று வாருங்கள், உபயோகமற்ற பொருட்களே
எப்போது வேண்டுமானாலும் திரும்பி வாருங்கள்
அன்பின் தோல்வியைக் காணுங்கள்.’ – உபயோகமில்லா பொருட்கள் – தேவதச்சன்.
இந்த கவிதையின் விவாதத்தில் தேவதச்சன் குறிப்பிட்ட, ‘அன்புக்கு பின்புலமாக அன்பை விட மகத்தான உணர்வு ஒன்று இருக்கவேண்டும் என்ற முடிவுக்கு வந்தேன். மீண்டும் மீண்டும் சிந்தித்து அன்பை விட மகத்தான அந்த ஒன்று சுதந்திரம் என்று கண்டுபிடித்தேன். அன்புக்கும், தன் நிலையில் இருக்ககூடிய சுதந்திரத்துக்கும் முரண்பாடு வருமாயின், சுதந்திரத்தையே தேர்ந்தெடுக்கவேண்டும்’ என்ற தரிசனத்தின் வாழ்ந்து மறைந்த உதாரணமே தீர்க்கதமசும், சுதேஷ்ணை உட்பட நிறைவடைந்த பெண்களும். உண்மையில் நாம் அசூயை கொள்ளும் பிறரிடத்தில் இருப்பது நம்மிடம் இல்லாத சுதந்திரமே. அவர்களின் தளைகள் நமக்குத் தெரிவதில்லை. ஆனால் நம்மைத் தளைத்திருக்கும் தறிகளில் எவையெல்லாம் அவர்களுக்கு இல்லை என்பது நமக்கு உடனடியாகத் தெரிவதாலேயே அசூயை கொள்கிறோம். இந்த தளைகள் அனைத்தும் இழக்க இழக்க நாம் சென்று சேரும் இடம் தூய விலங்கு நிலையே. அங்கு அனுபவிப்பதே முழு விடுதலை.
ஆனால் நாம் எதையும் உணர இயலாமல், நிலைகொள்ளாமல் நிற்கிறோம். ஏன் அசுர குல வாலியின் மனைவி சுதேஷணை அடைவது இதே வகைக் குழப்பம். ‘வெறும் கருவைச் சுமக்கும் ஊன் தேரா அசுர குல வாலியின் மனைவி சுதேஷணை அடைவது இதே வகைக் குழப்பம். ‘வெறும் கருவைச் சுமக்கும் ஊன் தேரா’ என்ற அவளின் வினாவை என்பதை சற்று நீட்டித்தால் இன்றும் கணவன் மனைவிக்கு இடையே நடக்கும் சண்டையின் ஆதி வேரை அடைந்து விடலாம்(முதல் பெண்ணியவாதி...). அதை மொத்த மானுடத்துக்கும் நீட்டித்தால் அவரவர் வாழ்வின் அர்த்தம் என்ன என்ற மெய்ஞானத் தேடலைச் சென்று சேர்ந்து விடலாம். அந்த ஞானத் தேடலின் உக்கிரத்தைத் தாங்க இயலாது, கொண்ட கேள்விகளுக்கு விடையும் கண்டடைய இயலாமல் இருப்பவர்களுக்கு வெண்முரசு ஒரு முதிய சேடி வாயிலாக மிகப் பொருத்தமான நடைமுறைவாத பதிலைத் தருகிறது. ‘விழி தொடும் எல்லையை தெய்வங்கள் வகுத்தளிக்கின்றன. உன் உளம் தொடும் எல்லையை நீயே வகுத்துக் கொண்டால் அறங்கள் எளிதாகின்றன. விரிந்து பரவுபவர் எங்கும் நிலைகொள்ள முடியாதவர். எத்திசையும் செல்ல முடியாதவர்.’ குறைந்த பட்சம் நமது எல்லையுணர்கையில் குவிய வேண்டிய ஒரு புள்ளியாவது தென்படும். நாமும் நிலை கொள்ளலாம்.
வெண்முரசு மகாபாரத நாவல் வரிசை குறித்த விவாதங்கள்


வெண்முரசு விவாதங்கள்: மானுட உறவுகளின் கதை

ஜெயமோகன் தினமும் www.jeyamohan.in தளத்திலும் www.venmurasu.in தளத்திலும் எழுதிவரும் வெண்முரசு மகாபாரத நாவல் வரிசை குறித்த வாசகர்கடிதங்கள் மற்றும் விமர்சனங்கள்
வெண்முரசின் மாமலரை இதுவரை வந்த நாவல்களிலேயே செறிவானது என்று சொல்லலாம். இப்படி எல்லா நாவல்களுக்கும் சொல்வார்க்ள்தான். முன்னர் வந்தநாவல்களில் தத்துவச்செறிவு இருந்தது. தத்துவமே செறிவானதுதான். ஆகவே அந்த இறுக்கமும் தீவிரமும் ஆச்சரியப்படுத்தவில்லை.
ஆனால் இது முழுக்கமுழுக்க மானுட உறவுகளின் கதை. ஆகவே இதன் செறுவு ஆச்சரியப்படுத்துகிறது. ஒரே அத்தியாயத்தில் எத்தனை விஷயங்கள் வந்துசெல்கின்றன. பலவர்றை நினைவிலேயே வைத்துக்கொள்ள முடியவில்லை. நாவலாக வந்தபின்னர்தான் நினைவில் நிறுத்தவேண்டும் என எண்ணிக்கொண்டிருக்கிறேன்.
உதாரணமாக, இந்திரன் சச்சியை எந்தெந்த வடிவில் எல்லாம் வந்து சந்திக்கிறான் என்னும் பகுதி. அதேபோல அவன் வளையல்போடவரும் அந்த இடமே ஒரு நல்ல சிறுகதை. வளையலுக்குள் கை நுழைவதை யானை கோட்டைக்குள் நுழைவதுபோல என்றும் கைமுண்டுகளை மத்தங்கள் என்றும், சொல்லியிருக்கும் இடமெல்லாம் கிளாஸிக்
வெண்முரசு மகாபாரத நாவல் வரிசை குறித்த விவாதங்கள்
ஆணெனக் கொள்ளும் அகங்காரம் (மாமலர் 30, 38, 44)
மாமலர் 53 – வேங்கை விடு தூது
அம்பாலிகை - விளையாட்டுச் சோலை
உள்ளிருந்து உயிர் குடிக்கும் ஒட்டுண்ணி ( மாமலர் ...
கலங்கவைக்கும் கள்ளமின்மையின் இறப்பு (மாமலர் -38)
கோடரியால் மலர் கொய்வது. (மாமலர் - 38)
வைர மலர் (மாமலர் -36)
கலங்கவைக்கும் கள்ளமின்மையின் இறப்பு (மாமலர் -38)
மாமலர் 34 - நடைபிணம்
ஆகிவரும் ஆளுமை (மாமலர் - 34, 35)
ஊழ் நிகழ்த்தும் ஊஞ்சலாட்டம் (மாமலர்-34)
எண்ணங்களைக் கடைந்து முடிவெடுத்தல் ( மாமலர் -34)
மாமலர் 33 – செவிலி அன்னை
கொல்லாமை எனும் அறம் (மாமலர் - 16)


17வருடங்களின் பின்னர் தண்டனை? - www.pathivu.com

Home / இலங்கை / சிறப்புப் பதிவுகள் / 17வருடங்களின் பின்னர் தண்டனை
டாம்போ May 12, 2018 இலங்கை, சிறப்புப் பதிவுகள்
கிண்ணியா, ஆலங்கேணியில் உதவிப் பொலிஸ் பரிசோதகர் ஒருவரை சுட்டுக் கொன்ற குற்றச்சாட்டில் முதலாவது எதிரிக்கு ஆயுள் சிறைத் தண்டனை விதித்தார் திருகோணமலை மேல் நீதிமன்ற நீதிபதி அ.பிரேமசங்கர்.
2001ஆம் ஆண்டு ஜனவரி மாதம் 15ஆம் திகதி கிண்ணியா, ஆலங்கேணி பொலிஸ் காவலரணுக்கு அருகில் உதவிப் பொலிஸ் பரிசோதகர் ஒருவரை கொன்றமை தொடர்பில் கிண்ணியாவைச் சேர்ந்த இருவரும், புளியங்குளத்தைச் சேர்ந்த ஒருவரும் சந்தேகத்தின் பேரில் கைது செய்யப்பட்டனர்.
வழக்கு நேற்று விசாரணைக்கு எடுத்துக் கொள்ளப்பட்டது. வழக்கில் பெயர் குறிக்கப்பட்ட முதலாம் எதிரி குற்றவாளி என்று இனங்காணப்பட்டு ஆயுள் சிறைத் தண்டனை விதிக்கப்பட்டது.
பனங்காட்டான் எழுதிய ''முள்ளிவாய்க்காலில் ஒளிரும் சுடரை அணையாது பார்த்துக் கொள்வோமாக
தமிழ் மக்களிற்கு எதிராக ஹற்றன் நஸனல் வங்கி
முள்ளிவாய்க்கால படுகொலையை நினைவு கூர்ந்து அஞ்சலி செலுத்திய ஊழியர்களை ஹற்றன் நஸனல் வங்கியின் தலைமை இடைநிறுத்தியுள்ளது. உதவி முகாமையாளரும...
தீவிரமடைகிறது தூத்துக்குடி சம்பவம்.. களமிறங்கிய மாணவர்கள்.. திணறும் போலீசார்
தூத்துக்குடி துப்பாக்கி சூடு சம்பவம் தீவிரமடைந்து வருகிறது. பல்வேறு கட்சிகள், அமைப்புகள், இயக்கங்கள், மாணவர்கள் என ஒட்டுமொத்தமாக ஒன்று தி...
வங்கிக்கு எதிராக பொங்கியெழும் மக்கள்
முள்ளிவாய்க்கால் நினைவேந்தலில் பங்கெடுத்த ஏற்றிய ஹற்றன் நஸனல் வங்கியின் உதவி முகாமையாளரும் ஓர் ஊழியரும் பணி நீக்கம் செய்யப்பட்டுள்ள வி...
வடபுலத்திற்கு படையெடுத்து வந்து படம் பிடித்துக்காட்டும் கொழும்பு அரசினது நாடகத்தின் ஓர் கட்டமாக இலங்கை பிரதமர் ரணில் விக்கிரமசிங்க ய...
தமிழக காவல்துறைத் துப்பாக்கிச் சூட்டில் தமிழீழ ஆதரவாளர் தமிழரசன் பலி
தமிழ்மக்களுக்கான போராட்டத்தில் மரணமடைந்த தோழர் தமிழரசனுக்கு அஞ்சலிகள். முத்து நகரமான தூத்துக்குடியை மரண நகரமாய் மாற்றிவந்த வேதாந்த நிறுவ...
பசீர் காக்கா மாணவ தலைவர்களுடனேயே திரிந்தார்
முள்ளிவாய்க்கால் நினைவேந்தலின் போது தமிழின விடிவுக்காய் ஆரம்ப காலம் முதல் தமிழீழ தேசியத் தலைவர் வே.பிரபாகரன் அவர்களுடன் முன்னின்று உழைத...
மன்னிப்பு தேவையில்லை: சிவாஜிக்கு பதில்
அனுமதி பெறப்படாமல் நிகழ்வை நடத்தியமைக்காக உத்தியோகத்தர்கள் வருத்தம் தெரிவிக்கும் பட்சத்தில் அதனை ஏற்று அவர்களை சேவையில் தொடர அனுமதிக்க வ...
 பிரித்தானியாவில் நடைபெற்ற கண்டனப் போராட்டம்
தூத்துக்குடியில் தமிழர்கள் படுகொலை சய்த தமிழ்நாட்டுக் காவல்துறைக்கும் தமிழக அரசுக்கும் கண்டனம் தெரிவித்து பிரித்தானியாவில் நடைபெற்ற கண்டனபப...
 நாளைய பிரித்தானியாவில் போராட்டத்திற்கு அழைப்பு
ஈழத்தில் பறித்த உயிர்களின் வலிகள் அடங்க முன்னரே தமிழ்நாட்டில் உள்ள தமிழ் மக்களின் உயிர்களை காவு கொள்வதே இந்திய வல்லரசின் நோக்கமா
புலம்பெயர் தேசத்தில் கடைவிரிக்கும் முகவர்கள்
ஈழத்தில் முற்றாக மக்களால் ஒதுக்கப்பட்டு அரசியலற்றுப்போயுள்ள முன்னாள் ஈழமக்கள் புரட்சிகரவிடுதலை முன்னணியினர் தற்போது ஜரோப்பிய நாடுகளினில...


books forever: க.நா.சுவின் நாவல்கள்: சில குறிப்புகள்

க.நா.சுவின் நாவல்கள்: சில குறிப்புகள்
க.நா.சுவின் ‘பொய்த்தேவு’ அனைவரும் அறிந்த பிரபலமான நாவல். அதைத் தவிரவும் மேலும் ஒன்பது நாவல்களை க.நா.சு எழுதியிருக்கிறார் என்பது பலருக்கும் தெரியாது. க.நா.சு.நூற்றாண்டை ஒட்டி அவரது பல நாவல்களை நற்றிணைப் பதிப்பகம் வெளியிட்டுள்ளது. தமிழ் இலக்கியத்தில், அசலான நாவல் முயற்சி அவர் நாவலில் இருந்தே தொடங்குகிறது. அவர் நாவல்கள் ஒவ்வொன்றும் ஒருவிதம். விதவிதமான தினுசுகளில் நாவல்களை எழுதிப் பார்த்த அவரின் எழுத்தாற்றல் பிரமிப்பை ஊட்டுவது. தமிழ் இலக்கியத்தில் பன்முக ஆளுமை கொண்ட படைப்பாளிகளில் சிறந்தவரான அவர் எழுதிய இந்நாவல்கள் ஒவ்வொரு இலக்கிய ஆர்வலரும் அவசியம் படித்து இன்புறத் தக்கவை. நற்றிணைப் பதிப்பகம் இந்நாவல்களை நோ்தியாகவும் அழகாகவும் வெளியிட்டிருப்பது பாராட்டப்பட வேண்டியதாகும். நாவலைப் பற்றி அவரே எழுதிய சில முன்னுரைக் குறிப்புகளைப் படிப்பதன் மூலம் அவர் நாவல்களின் பரந்துபட்ட தன்மையை அறிவதோடு, அவற்றை வாசிக்கவேண்டும் என்ற உந்துதலையும் நாம் பெறுகிறோம். (கடைசி இரு நாவல்களைப் பற்றிய குறிப்புகள் சி.மோகன் எழுதியவை).
1. கோதை சிரித்தாள்: நன்றி மறவாத ஒரு மாணாக்கன் தன் பழைய உபாத்தியாயரையும், சில நாட்கள் தனக்கு உணவு அளித்துத் தன் குடும்பத்தில் ஒருவனாக நடத்திய உபாத்தியாயரின் மனைவியையும் எண்ணித் திரும்பி வந்தால் எப்படி உணருவான், என்ன செய்வான் என்று சொல்லிப் பார்க்க எனக்கு ஆசை. இதை உணர்ச்சி வசப்பட்டு விடாமலும் மெலோட்ராமாடிக்காகச் சொல்லாமல் சொல்லிச் செய்து பார்க்க வேண்டும் என்கிற ஆசையில் கோதை சிரித்தாள் நாவலை எழுத ஆரம்பித்தேன்.
2. ஒருநாள்: ஆரம்ப முதலே என் நாவல்களில் பலருக்கும் பிடித்த நாவலாக 'ஒருநாள்' அமைந்ததை என்னால் உணர முடிந்தது. சாத்தனூர் என்ற கிராமமும் அதன் மக்களும் என்னைத் தாக்கிப் பாதித்த வேகத்தில் எழுதிய நாவல். பல சுவாரசியமான மனிதர்களை நானே நேரில் கண்டு தெரிந்துகொள்ள ஆசைப்பட்டு விரிவாக உருவாக்கினேன். இந்த நாவலை எழுதுவதில் எனக்கு ஒரு வேகம் இருந்தது. வேகம் கெட வேண்டும் என்கிற நினைப்புள்ள எனக்குக்கூட இந்த வேகம் பிடித்ததாக இருந்தது. நிரந்தரமான ஓர் உண்மையின் கூறுகள் இந்த நாவலில் வருகிற வாழ்க்கை வழிகளிலும், கதாபாத்திரங்களிலும் அடங்கிக் கிடப்பதாக நான் எண்ணுகிறேன். வாசகர்களில் இந்த தலைமுறையைச் சேர்ந்த சிலரும் அப்படியே எண்ணுவார்கள் என்று நம்புகிறேன்.
3. சர்மாவின் உயில்: நான் 1938இல் இரண்டு மாதங்கள் சேலத்தில் ஒரு ஹோட்டலில் போய் உட்கார்ந்துகொண்டு ஒரு நாவலை எழுதி முடிப்பது என்று தீர்மானித் தேன். நாற்பத்தைந்தே நாட்களில் 'சர்மாவின் உயில்' நாவலை எழுதி முடித்துவிட்டு, அடுத்த பத்து நாட்களில் அதைத் திரும்பவும் எழுதி விட்டேன். இரண்டாவது தடவை எழுதியது பல அனாவசியமான பகுதிகளை அகற்றவும் நாவலைச் சுருக்கமாக எழுதவும் எனக்குப் பயன்பட்டது. இந்நாவலில் வரும் கதையோ சம்பவங்களோ ஜோசியமோ முக்கியமல்ல. ஆனால் குணச் சித்திரங்கள், மனப்போராட்டம், உலகமே ஒரு குடும்பம் என்கிற சித்தாந்தம் இவற்றில் நம்பிக்கை வைத்து நான் எழுதிய நாவல் 'சர்மாவின் உயில்'. எனக்குத் திருப்தி தந்த முதல் நாவல் இது.
4. அவரவர் பாடு: எனக்கு மர்ம நாவல்கள் படிப்பதில் கனமான நாவல்கள் படிப்பது போல ஈடுபாடு உண்டு. மர்ம நாவல்களையும் இலக்கியத் தரமுள்ளதாக பிரெஞ்சு நாவலாசிரியர் ஜியார்ஜஸ் ஸிமனான் என்பவர் எழுதுகிறார் என்பதைக் கவனித்தபோது ஏன் அம்மாதிரி சில நாவல்கள் எழுதக் கூடாது என்று தோன்றியது. சிதம்பரத்தில் என் தகப்பனார் கண்முன் நடந்த ஒரு சம்பவத்தை வைத்து அதற்கு கண், காது, மூக்கு, கால், மனம், காலம் என்று எல்லாம் சேர்த்து 'அவரவர் பாடு' என்கிற நாவலை எழுதினேன். இன்னும் பல மர்ம நாவல்கள் எழுதிப் பார்க்க ஆசை உண்டு.
5. ஆட்கொல்லி: ஆட்கொல்லி என்கிற இந்த நாவல் தொடராக எழுதப்பட்டதுதான். பத்திரிகைக்காக அல்ல, ரேடியோவுக்காக. நண்பர் டி.என். விசுவநாதன் என்பவர் இதை மிகவும் அழகாக ரேடியோவில் வாரவாரம் வாசித்தார். எனக்கு மிகவும் பிடித்த நாவல் இது. என் கதாநாயகரின் பணம் ஈட்டும் சக்தி எனக்கு வரவில்லை என்றாலும் என் குண விசேஷங்களில் பாதியாவது அவர் காரணமாக வந்தவைதான். இளவயதில் அவர் வீட்டில் வளர்ந்தவன் நான்.
6. பித்தப்பூ: மனித மனத்தில் பைத்தியம் என்று ஒரு வியாதி ஏன் ஏற்படுகிறது. அது ஏற்படுகிற விதத்தை நாவலாகச் செய்ய முடியுமா என்று யோசித்து பித்தப்பூ என்ற நாவலை 1959இல் எழுத எண்ணினேன். மூன்று தரம் வெவ்வேறு கோணங்களிலிருந்து வெவ்வேறு வழிகளில் எழுதிப் பார்த்தேன். திருப்தி அளிப்பதாக இல்லை. இப்போது இருக்கிற வடிவம் நான்காவது. எல்லாச் சம்பவங்களும் கற்பனை, பாத்திரங்களும் பொய் என்று சொல்வது நாவல் மரபு. மாறாக இதில் வருகிற எல்லாக் கதாபாத்திரங்களும் சம்பவங்களும் எனக்குத் தெரிந்தவரையில் முழு உண்மை.
7. அவதூதர்: 'அவதூதர்' நாவலை டைப் செய்து அப்பொழுது விளம்பரப்படுத்தப்பட்டிருந்த ஒரு சர்வதேச நாவல் போட்டிக்கு அனுப்பினேன். நாவலுக்குப் பரிசு வரவில்லை. ஆனால் பிரசுரிக்க ஏற்றுக்கொண்டிருப்பதாகச் சொல்லி ஒரு ஆயிரம் டாலர் ராயல்டி முன்பணமும் கான்ட்ராக்ட்டும் அமெரிக்கப் பிரசுரலாயத்திலிருந்து வந்தது. அச்சுக்கு நூலைக் கொடுக்கும் போது சில மாறுதல்கள் செய்ய வேண்டும் என்று எழுதினார்கள். முக்கியமாக அவதூதர் சித்து விளையாடுவதாய் வருகிற இடங்களை மாற்ற வேண்டும். பகுத்தறிவுக்கு இந்த அதிசயங்கள் ஒத்துவரவில்லை என்றார்கள். இந்த நம்பிக்கைகள், அதிசயங்கள் இந்தச் சமுதாயத்தில் ஒரு பகுதியினரிடம் உள்ளவை என்று சொல்லி நான் மறுத்துவிட்டேன்.
8. அசுரகணம்: க.நா.சு.நாவல்களில் எனக்கு மிகவும் பிடித்தது அசுரகணம். அசுரகணங்களின் மீது மனித மனம் கொண்டிருக்கும் அலாதியான கவர்ச்சியை அற்புதமாக வசப்படுத்தியிருக்கும் நாவல். இப்படைப்பில் புறநிகழ்வுகள் வெகு சொற்பம். மன நிகழ்வுகளால் கட்டமைக்கப் பட்டிருக்கும் நாவல். அசாதாரணமானவன், விசித்திரமானவன், சிந்தனையாளன் என்றெல்லாம் தன்னைக் கருதிக்கொள்ளும் ஒரு இளைஞனிடம் சுழித்துச் சுழன்றோடும் சுபாவமான எண்ண ஓட்டங்களில் இப்படைப்பு உருப்பெற்றிருக்கிறது. ஒரு நிகழ்வின் அடியாக ஓர் எண்ணம் எழுந்து, அது அதன் எல்லாப் பக்கங்களிலும் விரிந்து, பரவி வியாபிக்கிறது. மனித மனத்தில் எவ்வித பிரயாசைகளுமின்றி ஓயாது அலையடித்துக்கொண்டிருக்கும் எண்ணங்களின் பிரவாகத்தை அகப்படுத்தும் ஆற்றல் கொண்ட ஒரே கலை வடிவம் நாவல். ஒரு சாதனத்தின் தனித்துவமிக்க சிறப்பம்சத்தில் உயிர் கொள்ளும் படைப்புதான் அச்சாதனத்தின் உச்சங்களைத் தொடுகிறது. இவ்வகையில் தமிழின் மிகவும் குறிப்பிடத்தகுந்த நாவல்களில் ஒன்று அசுரகணம்.
9. வாழ்ந்தவர் கெட்டால்: தமிழின் மகத்தான நாவல் மரபைத் தோற்றுவித்தவர் க.நா.சு. தமிழ் நாவல் பிராந்தியத்தின் எல்லைகளை விஸ்தரிக்கும் வேட்கையோடும் முனைப்போடும் அவர் விதவிதமான நாவல்களை எழுதினார். கதைக்களன்களில் புதிய உலகங்களையும் கட்டமைப்புகளில் புதிய பாணிகளையும், அவர் தொடர்ந்து உருவாக்கியபடி இருந்தார். அவருடைய நாவல்களில் மிகுந்த சுவாரஸ்யமும், விறுவிறுப்பும் கூடியது ‘வாழ்ந்தவர் கெட்டால்’. நாவலின் பரப்பு சிறியது. பாத்திரங்களும் நிகழ்வுகளும் விரல் எண்ணிக்கையில் அடங்கிவிடுபவை. ஆனால் இந்த நாவலை வாசிக்கும் போது நாம் பெறும் சுபாவமான அனுபவப் பெருவெளி பிரமிப்பூட்டக் கூடியது. மனித மனங்களின் புதிர்ப் பாதைகளில் நம்மைச் சுழற்றி எறிந்து திகைக்க வைக்கிறது இப்படைப்பு. க.நா.சுவின் நூற்றாண்டு வருடத்தில் அவரின் படைப்பு மேதைமையை உணர்வதற்கான ஒரு வாய்ப்பாக இப்படைப்பு வெளிவந்திருக்கிறது.
(திருத்திய மறுபிரசுரம். முதல் பிரசுரம் ஏப்ரல் 4, 2013)
Labels: க.நா.சு., நற்றிணை, நாவல்கள்
இன்றைய சூழலில் மொழியாக்கங்கள், புனைவல்லாத எழுத்துக்களைப் பொறுத்தவரை வாசிக்க முடிகிறதா என்பதுதானே முக்கியமான அளவுகோல் – தொண்ணூறு விழுக்காடு நூல்களையும் வாசிக்க முடியாது என்பது அனுபவ உண்மை. எளிய, நவீனத் தமிழில் மகாபாரதத்தின் தொடக்கக்கதையைச் சொல்லியிருக்கிறீர்கள். முழுமை செய்ய வாழ்த்துக்கள். எழுதி முடியுங்கள் தமிழில் ஒரு கொடையாக அமையும் என நினைக்கிறேன்.
தி.ஜானகிராமனின் அம்மா வந்தாள்: படைப்பின் சிகரம்
என் வாசிப்பில் சாண்டில்யனும் கல்கியும்
ஜெயகாந்தனின் சில நேரங்களில் சில மனிதர்கள்-1: ஓர் அபூர்வமான படைப்பு
ஜெயமோகனின் சோற்றுக் கணக்கு –படித்துத் தீராத கதை
புயலிலே ஒரு தோணி: தமிழின் பெருமிதம்
எனக்குப் பிடித்த முன்னுரைகள்: ஜெயமோகன் -விஷ்ணுபுரம்
ஜெயமோகனின் சோற்றுக் கணக்கு –படித்துத் தீராத கதை
‘காந்தி’ -அசோகமித்திரன்: உண்மையும் பொய்யும்
கரமாஸவ் சகோதரர்கள் -தஸ்தயேவ்ஸ்கி: மானுட வாழ்வின் சாசனம்
ஜெயமோகனின் வண்ணக்கடல்-1: தீராப் பகை
ஜெயமோகனின் வணங்கான் மற்றும் நூறு நாற்காலிகள்
ஜெயமோகனின் மழைப்பாடல்-1: மழை இசையும் மழை ஓவியமும்
ஜெயமோகனின் வண்ணக்கடல்-2: துரோணரின் அகப் போராட்டம்
ஜெயமோகனின் முதற்கனல்: கனவுப் புத்தகம்
Click to choose a label அ.மாதவையா (1) அ.முத்துலிங்கம் (11) அசோகமித்திரன் (25) அப்துல் கலாம் (1) அரும்பு சுப்ரமணியன் (1) ஆ.மாதவன் (2) ஆர்.சண்முகசுந்தரம் (3) ஆல்பர் காம்யு (2) ஆன்டன் செகாவ் (1) இந்திரா பார்த்தசாரதி (4) இவான் துர்க்கனேவ் (1) இளையராஜா (1) எர்னஸ்ட் ஹெமிங்வே (2) எஸ்.சம்பத் (1) எஸ்.ராமகிருஷ்ணன் (25) ஓ.வி.விஜயன் (2) ஓரான் பாமுக் (2) ஓஷோ (16) ஃப்ரன்ஸ் காஃப்கா (1) க.நா.சு (1) க.நா.சு. (5) கண்ணதாசன் (1) கண்மணி குணசேகரன் (2) கலீல் ஜிப்ரான் (1) கல்கி (2) காசியபன் (3) காந்தி (8) கி.ராஜநாராயணன் (4) கி.வா.ஜகந்நாதன் (2) கிருஷ்ணன் (2) கு.அழகிரிசாமி (4) கு.ப.ரா. (5) கேசவமணி (84) கோபிகிருஷ்ணன் (3) சா.கந்தசாமி (2) சாண்டில்யன் (2) சாரு நிவேதிதா (7) சார்லஸ் புகோவெஸ்கி (2) சி.சு.செல்லப்பா (2) சி.மோகன் (12) சிவாஜி (1) சுகுமாரன் (3) சுந்தர ராமசாமி (20) சுப்ரபாரதிமணியன் (2) சுரேஷ்குமார இந்திரஜித் (1) சுஜாதா (5) செகாவ் (2) செல்லம்மாள் (2) டால்ஸ்டாய் (1) தஞ்சை ப்ரகாஷ் (1) தல்ஸ்தோய் (1) தஸ்தயேவ்ஸ்கி (13) தாகூர் (2) தாராசங்கர் பந்யோபாத்யாய (1) தி.ஜானகிராமன் (15) திருவள்ளுவர் (20) ந.சிதம்பர சுப்ரமண்யன் (1) நகுலன் (2) நாஞ்சில் நாடன் (2) நேதாஜி (2) ப.சிங்காரம் (2) பஷீர் (5) பாரதியார் (7) பாலச்சந்திரன் சுள்ளிக்காடு (1) பி.ஏ.கிருஷ்ணன் (2) பிரபஞ்சன் (5) புதுமைப்பித்தன் (3) பூமணி (2) பெருமாள் முருகன் (2) பௌலோ கொய்லோ (2) மனுஷ்ய புத்திரன் (5) மௌனி (1) ராபின்சன் குரூஸோ (1) ராய் மாக்ஸம் (1) ரே பிராட்பரி (2) லா.ச.ராமாமிருதம் (1) லாவோட்சு (2) லியோ டால்ஸ்டாய் (3) வ.வே.சு. ஐயர் (1) வண்ணதாசன் (6) வண்ணநிலவன் (3) விக்தோர் ஹ்யூகோ (2) விக்ரமாதித்யன் (1) விட்டல்ராவ் (1) ஜி.குப்புசாமி (1) ஜி.நாகராஜன் (10) ஜியாங் ரோங் (1) ஜெயகாந்தன் (7) ஜெயமோகன் (76) ஜோ.டி.குரூஸ் (1) ஸ்டிபன் (1) ஹெனர் சலீம் (1)
க.நா.சுவின் நாவல்கள்: சில குறிப்புகள்
‘கு.ப.ரா’வும் அவரது மூன்று சிறுகதைகளும்
‘தமிழை யார் எடுத்துச் செல்வது
‘காந்தி’ -அசோகமித்திரன்: உண்மையும் பொய்யும்
க.நா.சுவின் ‘சர்மாவின் உயில்’- வாழ்க்கை Vs இலட்சிய...
ஃப்ரன்ஸ் காஃப்காவின் ‘தீர்ப்பு’: அதீதப் புனைவின் அ...
ப.சிங்காரமும் ‘புயலிலே ஒரு தோணி’யும்
என் வாசிப்பில் சாண்டில்யனும் கல்கியும்
எனக்குப் பிடித்த செகாவ் கதைகள்


வெண்முரசு விவாதங்கள்: வாளெனும் காலம்:

ஜெயமோகன் தினமும் www.jeyamohan.in தளத்திலும் www.venmurasu.in தளத்திலும் எழுதிவரும் வெண்முரசு மகாபாரத நாவல் வரிசை குறித்த வாசகர்கடிதங்கள் மற்றும் விமர்சனங்கள்
நாளென ஒன்று போல் காட்டி உயிர் ஈரும் வாளெனும் காலம்:
வெண்முரசில் வரும் குறள்களைத் தனித்திரியாகவே தொகுக்கலாம். தற்போது கிராதம் 45 ல் விருத்திரன் கூற்றாக ஒரு குறள் வந்திருக்கிறது. ‘“அரசே, இந்திரனின் படைகள் அணுகிவிட்டன. நகருக்குள் அவை நுழைந்துகொண்டிருக்கின்றன” என்றார் அமைச்சர். “இனி ஒருகணம்கூட நமக்கு இல்லை” என்று கூவினார். “ஆம், காலம்…” என்று விருத்திரன் சொன்னான். “நாள் என ஒன்றுபோல் காட்டி வாளென்று வருவது. அவ்வாறே ஆகுக”’. இதே குறள் சொல்வளர்காட்டிலும் வந்துள்ளது. (சொல்வளர்காடு 55). தன் கையில் கிடைத்த நாரையின் இறகை வைத்து அதன் இடத்தை உசாவும் தருமனிடம், அந்த சூதன், ‘அரசே, இதோ இதேபோல ஒரு சிற்றோடை. அது வேகவதி. அதிர்ஸ்யை என்றும் அதற்கு பெயர் உண்டு. வாள் போல வளைந்தது. நாள் என ஒன்றுபோல் காட்டி உயி்ர் ஈரும் ஒளி கொண்ட வாள். அதற்கு அப்பால் நின்றிருந்தான் வேடன். வில்நாண் இழுத்து அதில் அம்புபூட்டி இழுத்து ஆண்பறவையை குறிவைத்தான். அந்தச் சிற்றோடைக்கு இப்பால் அமர்ந்து மெய்மைதேடி விழிமூடியிருந்தான் அவன் நூற்றுவர்வழிப் பெயரன். ’
காலம் என்பதை உயிர் எடுக்கும் வாள் என உருவகப் படுத்திய விதம் அலாதியானது. அந்த காலம் ஒரு வேகமான ஆறாக ஓடுகிறது என்கிறது வெண்முரசு. வேகவதி என்கிறது. அது அதிர்ஸ்யை என்றும் அழைக்கப்படுகிறது. அதாவது அ-திர்ஸ்யை : காண இயலாதது. ஆம், காலம் என்பதைக் காண இயலுமா என்ன ஆயினும் இப்புடவியை நோக்கின் அது ஒரு சிற்றோடை தான் என்கிறது வெண்முரசு. துவக்கமும், முடிவும் கொண்ட ஒரு ஓடை. ஏதோ ஓர் பேர் ஒழுக்கில் சென்று இணைவது. வேடன் இருக்கும் இடத்தில் தான் விருத்திரனும் இருக்கிறான். அவர்களுக்கு ஓடை தெரியவில்லை. ஒரு துளி தான் தெரிகிறது. எனவே கணம் கணமேன அதை உணர்கிறார்கள். எனவே காலம் வாளென அவர்கள் உயிரைப் பறித்துக் கொண்டிருக்கிறது, ஒரு முழு வெண்ணைக் கட்டியைத் துண்டு துண்டாக வெட்டும் கத்தி போல. அதே வேடன் மெய்மை அறிந்து இக்காலத்தையே ஓர் ஒழுக்காகக் காணும் இடத்தில் இருக்கையில் முழுக் காலமும் ஒரு கணமெனச் சுருங்கிவிடுகிறது, அந்த ஓடையின் துவக்கமும் முடிவும் தெரிந்து விடுகிறது. அக்கணத்தில் அவன் படைத்த காவியம் அக்காலம் இருக்கும் வரை எஞ்சுகிறது. அக்குறள்
‘நாளென ஒன்றுபோல் காட்டி உயிர் ஈரும்;
வாள் அது உணர்வாற் பெறின்.’
நிலையாமை என்னும் அதிகாரத்தில் வரும் குறள் இது. நிலையாமை என்பதில் காலத்தைக் கொண்டு வந்த வள்ளுவரின் மேதமையை என்னவென்று சொல்வது மிக மிக எளிமையாக, பொருள் அறியாமல் பொருள் சொல்லப்பட்ட குறள்களில் இதுவும் ஒன்று. இதைக் குறித்த ஜெ வின் பார்வை தனித்துவமானது.
‘உணர்ந்து பார்ப்பவரின் கண்ண்ணில் பார்வைக்கு ஒன்றுபோலவே இருக்கக்கூடிய பற்பல நாட்களாகத் தன்னைப் பிரித்துக்காட்டும் அது ஒரே வெட்டாக உயிரை வெட்டித்தறிக்கும் வாள் போன்றதாகும்.
காலம் நம்மால் துளித்துளியாக உணரப்படுகிறது. நொடிகள் நிமிடங்கள் மணிகள் நாட்கள் வருடங்கள். இவை நம் பிரக்ஞையால் உணரப்படுபவை. துண்டுபட்ட காலம் இது. [கண்டகாலம்].
ஆனால் இந்தப் பகுப்புக்கு அப்பால் காலம் என்பது என்ன அது ஒரே பெருநிகழ்வு. துண்டுபடாத காலம் அது [ அகண்டகாலம்] பிரபஞ்சம் என்பது ஒரே பெருநிகழ்வு. நாம் பிரித்துக்கொள்ளும் காலம் இல்லையேல் அது ஒரு கணம் என்றே சொல்லலாம்.
இருவகைக் காலத்தையும் ஒரேவரியில் சொல்கிறது இக்குறள். மின்னல் போலக் கண்ணிமைக்கும் கணத்தில் நிகழ்வதை நாள் நொடி எனப்பிரித்து உணர்ந்து அதில் திளைத்து வாழ்ந்துகொண்டிருக்கிறோம் நாம்.’
வெண்முரசு மகாபாரத நாவல் வரிசை குறித்த விவாதங்கள்
நஞ்சும் அமுதே , மாயையும் அசலே
அர்ஜுனன் கண்ட வட்ட வானவில்


பத்ரி சேஷாத்ரி: நாஞ்சில் நாடனுக்குப் பாராட்டு விழா

தூத்துக்குடி துப்பாக்கிச் சூடு | மக்கள் அதிகாரம் போராட்ட செய்திகள்
வீடு கட்டுவதிலுள்ள மகிழ்ச்சியும், வூடு கட்டிக்கினு அலைவதிலுள்ள புளகாங்கிதமும்
சிறிய வீட்டுக்குள் ஒரு போலீஸ் பட்டாளம்…
தூத்துக்குடிப் படுகொலைகள்: தமிழ் மக்கள் என்ற கற்பனை
மார்டின் லூதர் கிங்கின் பயணம் - அகிம்சையின் எல்லைகள்
புதிது : ரெட்டை நாயனம் வெண்பாக்கள் – காத்திருக்க வந்த ரயில்
நூல் பதினேழு – இமைக்கணம் – 53
இவரின் உச்சரிப்பு அவரை யார் எனகாட்டிக் கொடுக்கிறது
சந்திரயான் 2 நிகழ்த்தப் போகும் சாதனை
மைக் டெஸ்டிங் ... 1, 2, 3
பிகார் தேர்தல் : பாஜக கற்கப்போவதில்லை
நாஞ்சில் நாடனுக்குப் பாராட்டு விழா
நேற்று ரஷ்ய கலாசார மையத்தில், விஷ்ணுபுரம் இலக்கிய வட்டத்தின் சார்பில், 2010-ம் ஆண்டு தமிழுக்கான சாகித்ய அகாதெமி விருது பெற்ற எழுத்தாளர் நாஞ்சில் நாடனுக்குப் பாராட்டு விழா நடைபெற்றது. அப்போது எடுக்கப்பட்ட படத்துண்டுகள் கீழே. நாஞ்சில் நாடன் பேச வருவதற்குள் கிட்டத்தட்ட 2 மணி நேரம் ஆகிவிட்டதால், அவர் பேசுவதை வீடியோ எடுக்கமுடியவில்லை. ஆடியோ மட்டும்தான்.
நாஞ்சில் நாடன் நூல்களை வாங்க
விஷ்ணுபுரம் இலக்கிய வட்டத்தின் சார்பாக வாசகர் ராஜகோபாலன்
நாடக நடிகர் பாரதி மணி
எழுத்தாளர் நாஞ்சில் நாடனின் ஏற்புரை
விஜய்வீரப்பன் சுவாமிநாதன் Tue Jan 04, 10:30:00 AM GMT+5:30
இப்பொழுது தான் சுரேஷ் கண்ணன் பதிவிட்டிருந்தார். அதற்குள் வலை ஏற்றி விட்டீர்கள்.
கண்மணி குணசேகரன் பேசக் கேட்பது இதுவே முதன்முறை. இந்தப் பேச்சையும், மொழியையும் கண்களில் ஒற்றிக்கொள்ளலாம்
விழாவுக்கு நேரடியாக வர முடியாத குறையைப் போக்கி விட்டது வீடியோ பதிவு.
விழாவுக்கு வர முடியாத குறையைப் போக்கி விட்டது இப் பதிவு.
மிக மிக மிக நன்றி..திரு பத்ரி
மிக அருமையாகவும் நிறைவாகவும் இருந்தது. நன்றி பத்ரி.
இறுதிப் பகுதியில் ஏனோ எனக்கு வீடியோ தெரியவில்லை. நாஞ்சில் நாடனின் குரல் மட்டுமே கேட்க முடிந்தது. மற்ற வீடியோக்கள் எல்லாம் நல்லபடியாகவே இருந்தன.
மிக்க நன்றி சார், இது ஒரு மறக்க முடியாத நிகழ்வின் பதிவு..... உங்களுக்கு கோடி நன்றிகள்
 நாஞ்சில் பேச்சைப் பிடிப்பதற்குள் வீடியோ (FLIP)-ல் இடம் தீர்ந்துவிட்டது. எனவே வேறு ஆடியோ ரெகார்டரில் பிடித்து, சும்மா ஒரு படத்தை அந்த இடத்தில் போட்டு, நிரப்பி, யூட்யூபில் ஏற்றிவிட்டேன். வீடியோ என்னிடம் கிடையாது.
இந்த நிகழ்வின் முழு ஒலிப்பதிவு எந்த தளத்தில் கிடைக்கும்
ராஜபாட்டை - தந்தி டிவி (28/12/2014)
என் பதிவுகளை உங்கள் அஞ்சலில் பெற
தமிழில் எழுத - NHM writer
தமிழ் எழுத்துக் குறியீடுகளை மாற்ற - NHM Converter download
தமிழக மீனவர்கள் நடுக்கடலில் கொல்லப்படுதல்
கருப்புப் பணம் - 2
புத்தகக் கண்காட்சி பதிநான்காம் நாள் (இறுதி)
ஸ்பெக்ட்ரம் சர்ச்சை - தொடர்ச்சி
புத்தகக் கண்காட்சி பதிமூன்றாம் நாள்
புத்தகக் கண்காட்சி பனிரெண்டாம் நாள்
புத்தகக் கண்காட்சி பதினொன்றாம் நாள்
புத்தகக் கண்காட்சி பத்தாம் நாள்
புத்தகக் கண்காட்சி ஒன்பதாம் நாள்
கணியன் பூங்குன்றனார் மென்பொருள் விருது
புத்தகக் கண்காட்சி எட்டாம் நாள்
2009-ம் ஆண்டுக்கான தமிழக அரசின் சிறந்த நூல் விருது...
புத்தகக் கண்காட்சி ஏழாம் நாள்
புத்தகக் கண்காட்சி ஆறாம் நாள்
புத்தகக் கண்காட்சி ஐந்தம் நாள்
புத்தகக் கண்காட்சி நான்காம் நாள்
புத்தகக் கண்காட்சி மூன்றாம் நாள்
புத்தகக் கண்காட்சி இரண்டாம் நாள்
கதம்பம் - 7 - கல்கி - மாத்தி யோசி
கதம்பம் - 6 - சிவப்பு ரோஜாக்கள்
அறிமுகம்: NHM Feedle - மின் புத்தகப் படிப்பான்
புத்தகக் கண்காட்சி முதல் நாள்
நாஞ்சில் நாடனுக்குப் பாராட்டு விழா
கதம்பம் - 3 - வரலாறு முக்கியம்


சசிகலா பொதுச்செயலாளராக முதலமைச்சர் ஓ.பன்னீர்செல்வம் ஆதரவு - BBC News தமிழ்

பிபிசி இணைய தளத்தில் செல்ல
சசிகலா பொதுச்செயலாளராக முதலமைச்சர் ஓ.பன்னீர்செல்வம் ஆதரவு
இந்த வெளியார் இணைப்புகள் தனிப்பக்கங்களாகத் திறக்கும்
இந்த வெளியார் இணைப்புகள் தனிப்பக்கங்களாகத் திறக்கும்
அ.இ.அ.தி.மு.கவின் பொதுச் செயலாளராக மறைந்த தமிழக முதல்வரின் தோழியான வி.கே. சசிகலா பொறுப்பேற்க வேண்டுமென முதலமைச்சர் ஓ. பன்னீர்செல்வம் கூறியிருக்கிறார்.
அவர் இன்று விடுத்திருக்கும் ஒரு அறிக்கையில், ஜெயலலிதாவுடன் 33 ஆண்டுகள் இணைந்து செயல்பட்டு, அவருடைய சிந்தனையை உள்வாங்கியிருப்பவர் என பன்னீர்செல்வம் கூறியிருக்கிறார்.
ஜெயலலிதாவைப் போல கட்சியை ராணுவ அமைப்பைப் போல நடத்துவதற்கு சசிகலா பொதுச்செயலாளர் ஆவதுதான் ஒரே வழியென பன்னீர்செல்வம் கூறியிருக்கிறார்.
அதற்கு மாற்றுக் கருத்து அ.தி.மு.கவில் இல்லை என்றும் அப்படி மாற்றுக்கருத்துக் கொண்டிருப்பவர்கள் அ.தி.முகவினர் இல்லை என்றும் பன்னீர்செல்வம் கூறியிருக்கிறார்.
அ.தி.மு.கவை அழித்திட வேண்டுமென எண்ணம் கொண்டிருக்கும் எதிர்க்கட்சிகளே இந்த விவகாரம் தொடர்பாக வதந்திகளைப் பரப்புவதாகவும் ஒரு புறம் ஜெயலலிதாவைப் பாராட்டி, இரங்கல் தெரிவித்துவிட்டு மறுபுறம் கட்சி சார்ந்த கோமாளிகளின் மூலம் வதந்திகளைப் பரப்புவதாக அவர் கூறியிருக்கிறார்.
இந்த செய்தியைப் பகிர்க பகிர்வது பற்றி
பிபிசி இணைய தளத்தில் செல்ல
எங்கள் பக்கங்களில் விளம்பரம் செய்யுங்கள்
Copyright © 2018 பிபிசி. வெளீயார் இணைய தளங்களில் காணப்படும் விஷயங்களுக்கு பிபிசி பொறுப்பாகாது. வெளியார் இணைய தளங்களை இணைப்பது, மற்றும் தொடர்புகள் குறித்த எமது அணுகுமுறை


முப்பால் முற்றும்

Home :: விளையாட்டு :: முப்பால் முற்றும்
நூலாசிரியர் கலைமாமணி பட்டுக்கோட்டை குமாரவேல்
கட்டுமானம் சாதா அட்டை (பேப்பர் பேக்)
* புத்தகம் 6-7 நாள்களில் அனுப்பி வைக்கப்படும்
* புத்தகம் இருப்பில் இல்லை என்றால், அத்தகவல் உங்களுக்குத் தெரிவிக்கப்பட்டு, அதற்கான பணம் (ஷிப்பிங் சார்ஜ் இருந்தால் அதுவும் சேர்த்து) உங்களுக்குத் திருப்பித் தரப்படும்.
இந்தப் புத்தகத்தை போன் மூலம் ஆர்டர் செய்ய: டயல் ஃபார் புக்ஸ் - 044-49595818
இதை வாங்கியவர்கள் வாங்கிய மற்ற புத்தகங்கள்
ஊஞ்சல் உறவுகள் அஜாத சத்ரு பூமியும் கிரகங்களும் எப்படித் தோன்றின
ஸ்ரீ அருணகிரிநாத சுவாமிகள் புராணம் பேட்டில் ஆஃப் அல்ஜியர்ஸ் வாழ்வின் வளர்ச்சிக்குத் திட்டமிடுங்குகள்
செவக்காட்டுச் சித்திரங்கள் தேங்காய் - எலுமிச்சை வேண்டியது அருளும் சதுரகிரி
அமர சித்ர கதா தமிழ்
அச்சுப் புத்தகங்கள் (Print Books)
தளத்தில் இல்லாத நூல்களை ஆர்டர் செய்ய


கிரியேட்டிவிட்டி (Creativity) | சென்னை தமிழ்'S

போட்டி நிறைந்த இந்த உலகில் ஆளுக்கொரு லட்சியம் இருக்கிறது. ஜெயிக்க வேண்டுமென்ற ஆசை இருக்கிறது. ஜெயிக்க வேண்டுமென்றால் அதற்கான வாய்ப்பை உருவாக்க வேண்டும். வாய்ப்பு என்பது, ரோட்டுக் கடையில் கிடைக்கும் வடையைப்போல எல்லோருக்கும் எளிதாகக் கிடைத்துவிடுவதில்லை.
வாய்ப்புகளை தட்டிப்பறிக்க லட்சம் பேர் காத்திருக்கிறார்கள்.
சினிமா தியேட்டர்களில் நீண்ட க்யூவில் மணிக்கணக்கில் நின்று நாம் டிக்கெட் கவுன்டரின் அருகில் செல்லும் போது, 'ஹவுஸ் புல்' போர்டு போட்டு கவுன்டரை மூடினால் எப்படி இருக்கும் இம்மாதிரியான சம்பவங்கள், தோல்விகள் அடிக்கடி நிகழ்ந்து கொண்டே தான் இருக்கின்றன.
எப்படித்தான் நமக்கான டிக்கெட்டைப் பெறுவது
போட்டிகளின் மத்தியில் மூச்சுத் திணறிக் கொண்டிருக்கும் நமக்கு, இங்கு தான் கிரியேட்டிவிட்டி(Creativity) என்னும் ஆக்ஸிஜன் தேவைப்படுகிறது.
கிரியேட்டிவிட்டி என்பது, முற்றிலும் புதிய யோசனைகளை, திட்டங்களை உருவாக்குவது அல்லது ஏற்கனவே இருக்கும் யோசனைகளை, திட்டங்களை முற்றிலும் புதிதாக மேம்படுத்துவது.
அந்த புதிய யோசனை அல்லது திட்டம் முற்றிலும் உங்களுடையதாகவும், வேறு யாரும் இதுவரை யோசித்திராத ஒன்றாகவும் இருக்க வேண்டும், அவ்வளவுதான்.
நமக்கான லட்சியம் ஒரு குறிப்பிட்ட இடத்தை அடைவது என்றால், எல்லோரும் முட்டி மோதிக் கொண்டிருக்கும் பாதையை தவிர்த்து, மற்றொரு பாதையைக் கண்டுபிடிப்பதுதான் கிரியேட்டிவிட்டி. எல்லோரும் யோசிக்கும் திசையில் யோசிக்காமல், வேறு திசையில் யோசிப்பவனே வாய்ப்புகளை பெறுகிறான்.
வித்தியாசமாக சிந்திப்பது சிந்தனை அளவில் மட்டுமே இருந்து விடக்கூடாது. அதனைச் செயல்படுத்துவதுதான் முக்கியம்.
கிரியேட்டிவாகச் சிந்தித்து செயல்படுவது எப்படி
1. கூட்டத்தில் இருந்து விலகு.
3. சிந்தனை மட்டும் செய்யாதே. செயல்படு
"ஜீன்ஸ் பேண்ட் பிறந்த சுவாரஸ்ய கதை" - விரைவில்
சும்மா நச்சினு இருக்கு தல..
படங்களுடன் விளக்கம் அருமை. வாழ்த்துக்கள்
ஜீன்ஸ் பேண்ட் - பிறந்த கதை
என்ன கொடுமை சார் இது
எடிசன் - வெற்றி ரகசியங்கள்
விவேகானந்தர் - வீர வரிகள்
நேர்காணலுக்கு தேவையான 10 பொருத்தம்
நீங்கள் எந்த வருஷத்து மாடல்
Folder - Lock சாப்ட்வேர்
போட்டோ + கமென்ட் (2)